|  |
| --- |
| Kartu nupiešti |
|  |
| Žanras | Animacija,situacijų komedija,satyra |
| Kūrėjas (-ai) | Dave JeserMatt Silverstein |
| Vaidina | Adam CarollaJess HarnellAbbey McBrideJack PlotnickTara StrongCree SummerJames Arnold Taylor |
| Kilmės šalis |  JAV |
| Sezonų skaičius | 3 |
| Serijų skaičius | 36 |
| Trukmė | 22–23 min. |
| Gamybos kompanija | Double HemmRough Draft StudiosComedy Partners |
| Transliacija |
| Originalus kanalas | Comedy Central |
| Originalus laikotarpis | 1994 m. rugsėjo 22 d. – 2007 m. lapkričio 14 d. |
| IMDb įrašas |
| TV.com įrašas |

**Drawn Together** (liet. *Kartu nupiešti*) – JAV animacinis serialas. Serialo autoriai Dave Jeser ir Matt Silverstein, serialas sukurtas studijoje „Rough Draft", įsikūrusioje Glendeile, Kalifornijoje, nors didelė animacijos kūrimo proceso dalis vyko kitame studijos padalinyje Pietų Korėjoje. Eteryje serialas rodytas nuo 1994 m. rugsėjo 22 d. iki 2007 m. lapkričio 14 d. Comedy Central kanale.

Tai yra animacinė situacijų komedija, grindžiama išgalvotu realybės šou. Animaciniame seriale naudojami įvairūs piešimo stiliai.

Aštuoni animacinių filmų personažai (atpažįstami kaip gerai žinomų animacinių serialų personažų parodijos) yra priversti gyventi kartu viename name. Realus gyvenimas supinamas su kitu pasauliu, kuriame logikos dėsniai, regis, visiškai negalioja. Šio animacinio serialo epizodai neturi nuoseklios sekos, todėl vienuose epizoduose personažai vykdo realybės šou paskirtas užduotis, o kituose tiesiog rutuliojasi jų tarpusavio santykiai. Seriale taip pat dažnai pasirodo kviestinės žvaigždės iš kitų animacinių serialų arba – dėl autorinių teisių – jų klonai.

Apžvalga
--------

„Drawn Together" skirtas suaugusiųjų auditorijai. Kai kuriuose epizoduose kalbama tokiomis temomis kaip Princesės Klaros (Princess Clara) vagina – į kalmarą panašus monstras (ši tema buvo paimta iš kelių hentai filmų). Serialo humoras yra kandus, (satyrinis), išjuokiantis nusistovėjusius stereotipus. Daugumoje epizodų pabrėžiamas veikėjų homoseksualumas ir/arba biseksualumas (ypač Hot Tub ir Gay Bash epizoduose). Netradicinis seksas yra įprasta herojų pokalbių tema, kai kurie personažai turi stipriai iškreiptų seksualinių potraukių. Taip pat dažnos temos – masturbacija, parafilija ir sadomazochistinis seksas. „Drawn Together" beveik kiekviename epizode įvyksta bent po vieną savižudybę, žmogžudystę ar masinės skerdynės. Nors serialo veikėjai miršta gan dažnai, bet pagrindinių herojų sąrašas niekada nekinta, nes sekančiame epizode jie vėl būna gyvi ir pasiruošę naujiems nuotykiams.

„Drawn Together" turinys yra gan kontroversiškas, dėl daug kam nepriimtinų dialogų bei vaizduojamo smurto arba dėl neįprastų temų, kurios laikomomis tabu – jos dažniausiai yra lengvai pašiepiamos. Panašios temos – abortas, prievartavimai, kraujomaiša, sutuoktinių smurtavimas, rasizmas, antisemitizmas bei terorizmas (net buvo humoristiškai šnekama apie Rugsėjo 11 d. teroristų išpuolius). Viena iš nuolatinių serialo temų yra fanatizmas ir žydų pašiepimas (nors yra žinoma, jog abu serialo kūrėjai taip pat žydų kilmės).

„Drawn Together" savo žiauriu humoru išsiskiria iš kitų animacinių televizijos serialų, todėl dažnai yra lyginamas su „South Park", kuris taip pat dažnai kritikuojamas dėl jame vyraujančių rasistinių bei antisemitistinių temų. „South Park" gavo TV-MA ženklą, įspėjantį apie smurtą bei pavojingas temas, praėjus septyneriems metams po pasirodymo eteryje. „Drawn Together" šį ženklą gavo iškart pasirodęs.

Panašiai kaip „Simpsons" ir „Family Guy", „Drawn Together" yra pilnas įvairių pop kultūros parodijų. Pagrindiniai veikėjai – taip pat komiksų ar animacinių serialų herojų parodijos. „Drawn Together", iš pradžių reklamavęsis kaip pirmasis animacinis realybės šou, šios idėjos pirmajame sezone laikėsi, o antrajame sezone pabrėždavo kiek mažiau. Pirmajame sezone daugiausia buvo parodijuojamas realybės šou „Big Brother", įvairūs filmai.

Veikėjai
--------

*Pagrindinis straipsnis – Drawn Together veikėjai*.
* **Captain Hero** – šovinistas, Supermeno (ir kitų superherojų) parodija. Tarp kitų serialo herojų jis yra pateikiamas kaip savimyla mačo.
* **Princess Clara** – išpaikinta, labai religinga, rasistė princesė. Disnėjaus veikėjų, tokių kaip Undinėlė, Snieguolė, parodija. Vaizduojama kaip išlepinta „tėvelio dukrelė".
* **Ling-Ling** – turintis besaikį polinkį žudyti, pašieptas Pikachu iš „Pokemon" žaidimo/anime, kuris kaunasi naudodamasis savo išskirtinius sugebėjimus. Ling-Ling kalba išgalvota japonų kalba. Jis dažnai pabrėžia rytiečių kultūros skirtumus, nuo vakarų.
* **Foxxy Love** – aštrialiežuvės Valerie Brown iš Josie ir „The Pussycats" parodija.
* **Spanky Ham** – flash’inės animacijos parodija. Seriale jis vaizduojamas kaip pašėlęs vakarėlių žvėris.
* **Xandir P. Wifflebottom** – homoseksualas, parodijuojantis herojų iš žaidimo vaidmenimis „The Legend of Zelda".
* **Toot Braunstein** – turinti antsvorio problemų moteris, antro dešimtmečio sekso simbolis. Siekia būti dėmesio centre.
* **Wooldoor Sockbat** – Kempiniuko Plačiakelnio parodija. Pasižymi vaiko temperamentu ir nedideliais protiniais sugebėjimais.

Sezonai
-------


|  |  |  |
| --- | --- | --- |
| **Pirmas sezonas*** Hot Tub
* Clara’s Dirty Little
* Gay Bash November
* Requiem for a Reality Show
* The Other Cousin
* Dirty Pranking No. 2
* The One Wherein There Is a Big Twist
 | **Antras sezonas*** The One Wherein There Is a Big Twist- Part II
* Foxxy vs. the Board of Education
* Little Orphan Hero
* Captain Hero’s Marriage Pact
* Clum Babies
* Ghostesses in the Slot Machine
* Super Nanny
* Terms of Endearment
* Captain Girl
* A Tale of Two Cows
* Xandir and Tim, Sitting in a Tree
* The Lemon-AIDS Walk
* A Very Special Drawn Together Afterschool
* Alzheimer’s That Ends Well
* The Drawn Together Clip Show
 | **Trečias sezonas*** Freaks & Greeks
* Wooldoor Sockbat’s Giggle-Wiggle Funny Tickle Non-Traditional Progressive Multicultural Roundtable!
* Spelling Applebee’s
* Unrestrainable Trainable
* N.R.A.y RAY
* Mexican’t Buy Me Love
* Lost in Parking Space, Part One
 |

Nuorodos
--------

* Comedy Central oficiali svetainė Archyvuota kopija 2006-04-13 iš Wayback Machine projekto.
* TV.com oficiali svetainė Archyvuota kopija 2006-04-29 iš Wayback Machine projekto.
* TV IV oficiali svetainė
* Drawn Together fanų forumas

Šaltiniai
---------

1. ↑  Perlmutter, David (2018). *The Encyclopedia of American Animated Television Shows*. Rowman & Littlefield. pp. 166–167. ISBN 978-1538103739.